Lesenice

Lesenice je obec na Slovensku v okrese Veľký Krtíš.

Kultúra a zaujímavosti

Pamiatky 
 Rímskokatolícky kostol Narodenia Panny Márie, jednoloďová pôvodne neskorobaroková stavba s pravouhle ukončeným presbytériom a vežou tvoriacou súčasť hmoty kostola z roku 1818. Kostol bol na začiatku 20. storočia prestavaný v neorománskom štýle, fasády zdobí typický oblúčkový vlys. Veža jemne vystupuje z pôdorysu, tvorí tak rizalit. V interiéri sa nachádza neoklasicistický oltár z obdobia prestavby kostola s obrazom Zvestovanie Panne Márii a Prijímanie sviatosti oltárnej.
 Evanjelický kostol, jednoduchá jednoloďová stavba s polygonálne ukončeným presbytériom a predstavanou vežou z roku 1984. Kostol stojí na mieste starej tolerančnej stavby z roku 1787. Veža kostola je ukončená ihlancovou helmicou.
 V obci sa v minulosti nachádzala dnes už neexistujúca neskororenesančná kúria rodiny Majthény, stavba pochádzala z prvej polovice 17. storočia. Kúria bola prestavaná klasicisticky v roku 1796. Táto pamiatka bola zbúraná v roku 1990.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci
 Okres VK- história a pozoruhodnosti obce

 
Obce okresu Veľký Krtíš